Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: munkajogi helyzetének rendezésérõl szóló 93/1990. (XI. 21.) Korm. rendelet alapján a személyes szabadság korlátozása
Paragraph Index: 1375

2004. augusztus 1-jével új elõirányzat kerül megállapításra. Az új elõirányzatként megállapításra kerülõ összeg a támogatás éves összegének az idõarányosan fel nem használt támogatás kétszeresével csökkentett összege, mely azonban nem lehet kevesebb, mint az alapösszeg, illetve a módosított elõirányzat megállapításának idõpontjáig felhasznált összeg. Az eredeti elõirányzatokhoz képest történt elõirányzat-csökkentések országos szinten összesített összege a Belügyminisztérium fejezeti költségvetésében tartalékot képez, amelybõl a települési önkormányzatok közcélú foglalkoztatás céljára többlettámogatást igényelhetnek. A többlettámogatás igénylési szabályait a Kormány állapítja meg 2004. március 31-éig. Az önkormányzatot így megilletõ új elõirányzat éves felhasználásának elszámolása a tárgyévben e jogcímen felmerült kiadások, valamint az egyes pénzbeli szociális ellátások folyósításának és elszámolásának szabályairól szóló 30/1993. (II. 17.) Korm. rendelet szerinti havi visszaigénylések alapján történik.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes